Lafaiets Pūls

Lafaiets Grīns Pūls (; dzimis , miris ) bija amerikāņu tanku apkalpes un tanku vada komandieris Otrajā pasaules karā un tiek plaši atzīts par ASV tanku asu. Viņam piedēvētas 12 apstiprinātas tanku iznīcināšanas un 258 transportlīdzekļu un pašgājējartilērijas iznīcināšanas, vairāk nekā 1000 nogalinātu vācu karavīru un vēl 250 sagūstītu karagūstekņu, kas paveikts tikai 81 kaujas dienā no 1944. gada 27. jūnija līdz 19. septembrim, izmantojot trīs dažādus "Šermana" tankus. Pūls dienesta laikā saņēma daudzas medaļas un apbalvojumus, tostarp Krustu "par izcilu dienestu", Nopelnu leģiona ordeni, "Sudraba zvaigzni", "Purpura sirdi", un Francijas "Goda leģiona ordeni".

 Biogrāfija 
Lafaiets Pūls piedzima 1919. gada 23. jūlijā fermā pie Odemas, Teksasas štatā, lauksaimnieku ģimenē. Viņš 1938. gadā absolvēja vidusskolu Taftas pilsētā. Pēc vidusskolas beigšanas Lafaiets un viņa dvīņubrālis pieteicās dienestam Jūras spēkos; viņa brālis izturēja atlases procesu, bet Lafaietu noraidīja acs traumas dēļ.Dean and Nan Kleffman. The Forgotten Tank Ace.  Journal of Military Ordnance, March 1998. P. 1/3. Pēc tam, kad Lafaietam neizdevās iekļūt Jūras spēkos, viņš nolēma iegūt augstāko izglītību un apmeklēja zēnu katoļu akadēmiju, kur par saviem labajiem akadēmiskajiem sasniegumiem viņam uzticēja runas nolasīšanu izlaidumā.
Pēc tam viņš iestājās Teksasas Mākslas un rūpniecības koledžā (tagad Teksasas A&M Universitāte Kingsvilā), lai studētu inženierzinātnes. 1941. gada 13. jūnijā Pūls pameta koledžu, lai pieteiktos armijā. Šoreiz viņam tas izdevās. Viņš pabeidza pamatapmācību militārajā bāzē Sanantonio, Teksasas štatā, un pēc tam tika norīkots uz Boregāra nometni, Luiziānas štatā, uz toreiz formējamo 3. bruņutanku divīziju. Viņš veltīja daudz enerģijas un pūļu apmācībai, tiecoties pēc labākajiem rezultātiem šaušanā, braukšanā un tanku apkopē sev un savai tanka apkalpei.

1944. gada jūnijā Lafaiets Pūls, komandējot M4 Sherman tanku 3. bruņutanku divīzijas sastāvā, izsēdās Normandijā un vairāk nekā 80 cīņu dienu laikā piedalījās 21 tanku uzbrukumā Francijā, Beļģijā un Vācijā, kuru laikā viņa tanku trīs reizes sašāva. Kara laikā ieguvis iesaku "Kara tētiņš" (War Daddy).

Pūla pirmais tanks nokalpoja no 23. jūnija līdz 29. jūnijam, kad tam trāpīja tanku dūre, piespiežot Pūlu un viņa apkalpi glābties no tanka. Viņa otrais tanks nokalpoja aptuveni no 1. jūlija līdz 17. augustam, dienai, kad tas piedalījās kaujā netālu no Fromentālas ciema. Šo tanku iznīcināja pašu amerikāņu iznīcinātājs Lockheed P-38 Lightning. Viņa trešo un pēdējo tanku iznīcināja 1944. gada 19. septembra naktī, mēģinot izlauzties cauri vācu nocietinātajai Zīgfrīda līnijai uz dienvidaustrumiem no Āhenes. Pūla tankam trāpīja lādiņš no slēpnī esoša vācu Panther tanka, un, kamēr Pūla vadītājs mēģināja braukt atpakaļgaitā ar savu bojāto Sherman tanku, vācu Panther trāpīja viņam otro reizi. Otrais lādiņš apgāza Pūla tanku (kas bija piebraucis pie grāvja malas), nogalinot šāvēju Polu Kenetu Kingu un izmetot Pūlu no komandiera lūkas, nopietni ievainojot viņu ar šrapneļa šķembām kājā. Kāja bija tik smagi sakropļota, ka vēlāk tā bija jāamputē  virs ceļa.

1946. gada jūnijā Pūlu ar godu atvaļināja no armijas, bet 1948. gadā viņš atgriezās dienestā un dienēja kā instruktors 3. bruņutanku divīzijā Fortnoksā, Kentuki štatā. 1960. gada 19. septembrī virsseržants 2. klases virsseržants Lafaiets Pūls atvaļinājās no Amerikas Savienoto Valstu armijas.

Viņš nomira 1991. gada 30. maijā un apglabāts Sema Hjūstona forta militārajā kapsētā, Teksasā.

 Attēlojums mākslā un kino 
2014. gada filmas "Niknais" galvenā varoņa, kuru tēlo aktieris Breds Pits iesauka War Daddy ir aizgūta no seržanta Pūla.

 Atsauces 

 Ārējās saites 

 Enlistment records of Lafayette G. Pool

Kategorija:1919. gadā dzimušie
Kategorija:1991. gadā dzimušie
Kategorija:Teksasā dzimušie
Kategorija:ASV militārpersonas
Kategorija:Ar Goda Leģiona ordeni apbalvotie